Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8913

24. Együttes nyilatkozat az atomsorompó-szerződésről A Szerződő Felek hangsúlyozzák a tömegpusztításra alkalmas fegyverek elterjedése megakadályozásának fontosságát és változatlanul támogatják a nukleáris fegyverek elterjedésének megakadályozásáról szóló szerződést (NPT); Megerősítik, hogy az NPT szerinti kötelezettségek teljesítése a nemzetek felelőssége marad, a Nemzetközi Atomenergia-ügynökséghez és az NPT III. cikkének (1) és (4) bekezdésében foglaltak végrehajtásával kapcsolatban az Európai Atomenergia-közösséghez fűződő felelősségük sérelme nélkül; Emlékeztetnek arra, hogy elkötelezték magukat a Nukleáris Szállítók Csoportjának iránymutatásaiban meghatározott rendelkezések végrehajtása mellett, valamint amellett, hogy a szállítás feltételeként biztosítsák a Nemzetközi Atomenergiaügynökség által előírt biztonsági intézkedések teljes körű betartását azokban az atomfegyver-mentes országokban, amelyekbe speciálisan nukleáris anyag feldolgozására, felhasználására vagy előállítására szánt vagy készített nukleáris anyagokat és berendezéseket exportálnak; Az Euratom-Szerződésből fakadó kötelezettségeinek sérelme nélkül, a Finn Köztársaság megerősíti, hogy az NPT-ből fakadó kötelezettségeinek teljesítése során szorosan együttműködik a Nemzetközi Atomenergia-ügynökséggel annak tagállamaként csakúgy, mint az INFCIRC/193. keretén belül. D. EGYÜTTES NYILATKOZATOK: JELENLEGI TAGÁLLAMOK / SVÉD KIRÁLYSÁG

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes